१९७१ में भारत-पाकिस्तान युद्ध में पाकिस्तान के तानाशाह शासक जनरल अयूब खां ने भारत पर आक्रमण कर पाकिस्तान के विघटन तथा विभाजन को निमंत्रण दिया। राष्ट्रीय आत्महत्या करने का प्रयास किया। भारत से युद्ध में पराजय का बदला लेना पाकिस्तान के शासन, सेनाओं, खुफिया तंत्र, कट्टरपंथियों का एकमात्र उद्देश्य बन गया। भारत से बदला लेने की तीव्र इच्छा के आवेश में आकर पाकिस्तान के शासकों ने पाकिस्तान की दूरगामी रणनीति बनाई। भारत से बदला लेना तथा भारत को तबाह करना उनका एकमात्र राष्ट्रीय लक्ष्य बन गया और इसे पूरा करने के लिए परमाणु बम बनाने का निर्णय किया। उनकी बदले की भावना इतनी प्रबल थी कि तत्कालीन प्रधान मंत्री जिुल्फकार अली भुट्टा ने घोषणा कर दी थी कि ‘हम लोग घास खायेंगे, परंतु भारत के खिलाफ इस्तेमाल करने के लिए परमाणु बम अवश्य बनाएंगे।’ उनकी मनोकामना पुरी हुई, भविष्यवाणी सच हुई तथा आज पाकिस्तान की औद्योगिक, आर्थिक स्थिति इतनी खराब हो गई है कि वास्तव मेें घास खाने की नौबत आ गई है। भारत के खिलाफ परमाणु बम बनाने के लिए, पाकिस्तान के शासकों ने इस बम को ‘इस्लामिक बम’ नाम दे दिया। इस इस्लामिक बम को बनाने के लिए भारत के एक और शत्रु चीन ने पाकिस्तान की हर प्रकार से सहायता की। मध्यपूर्व एशिया के कुछ राष्ट्रों ने- जिनमें सऊदी अरब, लीबिया तथा कुछ छोटे समृद्ध देश शामिल हैं- पाकिस्तान की आर्थिक सहायता की।